
RAJONO SAVIVALDYBĖS ADMINISTRACIJOS BENDROJO SKYRIAUS VALYTOJO PAREIGYBĖS APRAŠYMAS

I SKYRIUS
PAREIGYBĖ

1. Rajono savivaldybės administracijos Bendrojo skyriaus (toliau – skyriaus) valytojo pareigybė priskiriama darbininkų grupei.
2. Pareigybės lygis – D.
3. Pareigybės paskirtis – administracinių patalpų švaros ir tvarkos palaikymui užtikrinti.
4. Pareigybės pavaldumas – valytojas tiesiogiai pavaldus skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip vidurinį išsilavinimą;
5.2. būti susipažinusiam su patalpų priežiūros, valymo tvarka, valomų plotų tipais, paskirtimi bei apimtimis, organizacinės įrangos, baldų ir kito inventoriaus priežiūros reikalavimais, patalpų interjero ir gėlių priežiūros ypatumais;
5.3. išmanyti elektrinių prietaisų veikimo principus, naudojimo tvarką, priemonių, reikalingų darbui, rūšis ir kokybę, naudojamų valymo priemonių sudėtį, savybes, naudojimosi jomis taisykles.



III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1 Išvalo buitines atliekas ir šiukšles iš tarnybinių, pagalbinių patalpų, koridorių, laiptinių, tualetų.
6.2. Rankiniu ir mechanizuotu būdu šluosto dulkes, valo ir plauna grindis, laiptinių laiptus, nuvalo turėklus ir sienas.
6.3. Valo, atsižvelgiant į darbų saugos ir sveikatos reikalavimus, vidaus langus.
6.4. Nuvalo dulkes nuo baldų, palangių, paveikslų, nuotraukų rėmų ir kitų paviršių, taip pat nuo kambarinių gėlių, jas palaisto.
6.5. Valo dulkes nuo šviestuvų, stalinių elektros lempų ir kitų elektros įrenginių tik išjungus juos iš elektros tinklo.
	6.6. Kasdien valo kilimines dangas dulkių siurbliu ir esant būtinumui, priemonėmis, šalinančiomis dėmes.
6.7. Ruošia plaunamus ir dezinfekcijos skiedinius, valo jais tualetus, koridorius ir kitas tarnybines ir pagalbines patalpas.
      6.8. Išneša atliekas ir šiukšles iš tarnybinių patalpų į nustatytą sandėliavimo vietą.
	6.9. Tualetuose į šiukšlių dėžes įkloja polietileninius maišelius, juos keičia.
	6.10. Specialiomis priemonėmis valo praustuvus, unitazus.
	6.11. Dulkių siurbliais ir kita valymo įranga naudojasi griežtai laikantis jų eksploatavimo taisyklių ir įsitikinus, kad jie techniškai tvarkingi.
	6.12. Baigus darbą, užrakina kabinetų duris, uždaro langus, išjungia elektrą, patikrina, ar nėra paliktų įjungtų elektros prietaisų, įjungia pastato apsaugos sistemą.
	6.13. Vykdo kitus nenuolatinio pobūdžio skyriaus vedėjo pavedimus.

			                   	 	 IV SKYRIUS
                                        		ATSAKOMYBĖ

7. Šias pareigas vykdantis darbuotojas atsako:
7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų ir pareigų tinkamą vykdymą ir pavestų užduočių atlikimą laiku;
7.4. už netinkamą pareigų vykdymą įstatymų nustatyta tvarka.
                                             _______________________

